Aalborg Stiftstidende, 1831-11-26
Rusland. - Polen. Den russiske Keisers Beslutning i Henseende til de polske Jnsurgenter er endelig bleven fuldkommen tydelig ved en Ukase, dateret Moskau den 1ste Nybr. Dette mærkværdige Actstykke lyder in extenso saaledes som følger: "Vi Nicolaus den 1ste &c. &c. Vore tidligere Manifester og Proclamationer have tilstrækkelig overtydet vore troe Undersaatter om, hvormeget det har smertet Os at anvende Vaabenmagt, for at sætte Grændser for den Opstand, der var udbrudt i Vort Kongerige Polen. Dybt rystet af de utallige Onder, for hvilke dette Land var bleven Offer, vilde Vi anvende Overtalelsens Midler for at bringe vore forvildede Undersaatter tilbage til deres Pligt. Men vor Stemme blev ikke hørt og Polen skylder Keiserrigets seierrige Vaaben, med hvilket dets Skjebne er uopløselig forbunden, Fredens og den lovmæssige Ordens Gjenoprettelse. Jmidlertid ville Vi vide at skjelne dem, der lode sig henrive over Grændsen af deres Pligter fra de Udaadsmænd, som bedaarede ved et sørgeligt Blændværk og drømmende en umulig Tilstand, toge deres Tilflugt til Bagtalelse og Forrædderie for at opnaae deres Øiemed. De alene maae staae til Ansvar for Krænkelsen af de høitideligste Eder, for Ødelæggelsen af deres siden Foreningen med Rusland blomstrende Land, for det i Borgerkrigen udgydte Blod, for Oprøret, i de Keiserlige Provindser, for den Byrde endelig, som har hvilet paa Rusland selv. Deres Straf, som er lig deres Forbrydelse, er bestemt ved de samme Love, som de have krænket. Men vor Retfærdighed og vor Naade skal igjen berolige de Svage og de Forførte. For engang for alle at ende disses Bekymringer og ganske bestemt tilkjendegive dem Vor Villie, have Vi altsaa forordnet og forordne som følger: 1. En fuldstændig og ubetinget Amnestie tilstaaes, alle vore Undersaatter i Kongeriget Polen, som ere vendte tilbage til Lydighed. Jngen af disse skal enten nu eller i Fremtiden forfølges eller dømmes for de Handlinger eller politiske Meninger, som han i Opstandens Periode har lagt for Dagen. 2. Herfra undtages: a) Ophavsmændene til den blodige Opstand den 29de Novbr. 1830; de, som hiin Aften begave sig til Palladset Belvedere for at myrde Vor dyrebare Broder, den afdøde Cesarovitsch og Storfyrst Constantin; de russiske og polske Generalers og Officerers Mordere; b) Ophavsmændene til de Grusomheder, som den 15de August d. A. fandt Sted i Varschau; c) de, som siden den 25de Januar i Opstandens forskjellige Perioder have produceret sig som Anførere eller Medlemmer af de paa en ulovlig Maade i Kongeriget Polen oprettede Regjeringer og som ikke inden 13de September overeensstemmende med vor Proclamation af 29de Juli have underkastet sig, saavelsom de, der efter Varschaus Erobring oprettede en ulovlig Regjering i Zakroczyn og derved forspilte deres sidste Krav paa vor Naade; d) de Medlemmer af Rigsdagen, som ved deres Taler i begge Kamrene foreslog eller understøttede Afsættelses=Acten af 25de Januar. Alle de Jndivider, som kunne henregnes til en af disse fire Categorier og over hvilke ufortøvet Navnelister skal udfærdiges, skulle, saasnart de anholdes, stilles for en Specielcommission, der til dette Øiemed bliver at udnævne, og dømmes efter Lovens Strænghed; e) Officererne i de Corps, som bleve commanderede af følgende 4 Personer: Romarino, Rozyck, Kaminski og Rybinski, angaaende hvilke Speciel befalinger ere udstædte under 2den, 8de og 13de October. 3. De Rigsdags Medlemmer, som vel ikke have foreslaaet eller understøttet Afsættelsesacten, men dog antaget og underskrevet den, bevægede til et sligt forbrydersk Totum af Svaghed eller Frygt, kunne vel nyde Godt af Amnestiens almindelige Virkninger, dog kun imod den skriftlige Forsikkring, ikke for Fremtiden at modtage noget offentligt Embede, med mindre de ved deres Opførsel har gjort sig værdig til Regjeringens Tillid paa ny. A. Virkningerne af denne Amnestie strækker sig ikke til dem, der ere under Action for nogen Forbrydelse, begangen i Opstandens Periode; disse blive de almindelige Love underkastede. 5. Jkke heller strækker Virkningen af denne Amnestie sig til de Keiserlige Undersaatter i de vestlige Gouvernements (de gammelpolske Provindser, som have taget Deel i Kongeriget Polens Opstand og angaaende hvike særskilte Bestemmelser ere tagne.